**ИЗВЕШТАЈ О ОДРЖАНОМ АКРЕДИТОВАНОМ ПРОГРАМУ КОНТИНУИРАНЕ МЕДИЦИНСКЕ ЕДУКАЦИЈЕ**

Семинар прве категорије **„СТАРЕЊЕ-ФИЗИОЛОШКИ ПРОЦЕС И/ИЛИ МЕДИЦИНСКИ ПРОБЛЕМ“** акредитован од стране Здравственог савета Србије (А-1-1276/18) одржан је у Косовској Митровици у згради Деканата Медицинског факултета Приштина, дана **6. новембра** **2018. године.**

Полазници семинара су били лекари, биохемичари, стоматолози, медицинске сестре и техничари. Број пријављених учесника семинара био је 43.

Предавачи на семинару (укупно 8) су стручњаци са великим искуством, како у теоријској, тако и у практичној едукацији у поменутој области. и наставници су на Медицинском факултету у Приштини са седиштем у Косовској Митровици.

Циљ извођења овог курса је био да полазници науче или усаврше теоријска знања о старењу, како из угла базичних дисциплина (хистологија и физиологија) тако и из угла различитих специјалистичких области: патологије, неурологије, психијатрије, дерматологије, хирургије, интерне медицине и стоматологије.

Слушаоци семинара били су у прилици да се упознају са биолошким и физиолошким основама старења и малигнитетима који су повезани са старењем. У оквиру клиничког дела презентована је најчешћа патологија у неурологији и психијатрији, а која се односи на старије животно доба. Приказани су и клинички аспекти атеросклерозе, као и болести кардиоваскуларног система које се повезују са старењем. У оквиру могуће превенције и терапије, показане су савремене процедуре подмлађивања коже и стоматолошке технике карактеристичне за треће животно доба.

Посебан осврт је дат на факторе ризика који воде бржем старењу. Промена животних навика, начина исхране и повећан обим физичке активности добра су превентива и основа за спорије и здраво старење, само су неки од закључака овог скупа.

На крају семинара предавачи и слушаоци су учествовали у евалуацији новостечених знања и информација.

Захваљујем се полазницима семинара и предавачима на успешно одржаној континуираној медицинској едукацији.

У Косовској Митровици Руководилац семинара

14.11.2018. године Доц. др Снежана Лештаревић